AlexejDobrolubov/national_council_slovak_2010 huggingface dataset:
35. schôdza NR SR - 13.deň - A. dopoludnia
Dátum: 2025-06-16
Poslanec: Hargaš, Ján (PS)
Druh vystúpenia: Vystúpenie s faktickou poznámkou

46-2 Mňa teda špeciálne zaujala tá vaša časť, kde ste rozprávali o tom, že progresívci v programe mali, že budeme nútiť ľudí prezliekať sa mužov za ženy. To je neuveriteľné. To je fakt, ako že vy ste pre mňa dôkaz, že teda sa tak hovorí, že ľudia nečítajú programy, ale vy očividne čítate programy, len teda nie ten náš. Neviem, kde ste to čítali, čo, prosím, povedzte, že kde ste toto našli, že to nebolo úplne na stránkach Progresívneho Slovenska. Viete, v tom vyhľadávači, keď začnete dávať adresu www, tak dáte tam "p", tak vám neukáže progresívne ako poslednú pozeranú adresu, ale niečo iné na "p" podľa mňa. Chodíte naozaj podľa mňa na veľmi nevhodné stránky brať inšpiráciu do rozpravy. A keď ste sa už tak venovali tomu, že prečo apelujeme na našich partnerov v opozícii, aby s vami nehlasovali, no tak kvôli tomuto, že vy ste schopní totálnou demagógiou si tu obhajovať tento nezmysel, ktorý ste si vymysleli, totálnou demagógiou. Fakt vás prosím, v reakcii na faktickú povedzte mi, že kde Progresívne Slovensko malo v programe povinné prezliekanie mužov za ženy. To ste povedali v rozprave. Prosím vás, povedzte mi to, že kde. Lebo to už potom aj ja sa musím zamyslieť, že... (reakcia z pléna) v desatore? Tak aj ja sa potom musím zamyslieť, lebo ja za takéto nie som, za povinné prezliekanie mužov za ženy, ale keď vy mi hovoríte, že my to máme v programe, preboha, však ja som ho čítal od začiatku do konca, ja som tam nenašiel, tak povedzte mi, prosím vás, kde ste vy toto našli. Že kde? Lebo to je ten váš kľúčový argument, že toto musíte dať do ústavy, pretože progresívci sú tí bubuláci, ktorí idú presadzovať povinné prezliekanie mužov za ženy. Normálne mne akože rozum nad tým stojí. Tak preto apelujeme na našich opozičných partnerov, aby s vami nehlasovali, lebo toto ste schopní robiť, aby ste presadili niečo, čo je úplná zbytočnosť, úplne demagógiu tu šíriť. Ďakujem.
35. schôdza NR SR - 13.deň - A. dopoludnia
Dátum: 2025-06-16
Poslanec: Hargaš, Ján (PS)
Druh vystúpenia: Vystúpenie s faktickou poznámkou

46. Ďakujem za slovo. No, pán Podmanický, to bolo teda niečo. Mňa teda špeciálne zaujala tá vaša časť, kde ste rozprávali o tom, že progresívci v programe mali, že budeme nútiť ľudí prezliekať sa mužov za ženy. To je neuveriteľné. To je fakt, ako že vy ste pre mňa dôkaz, že teda sa tak hovorí, že ľudia nečítajú programy, ale vy očividne čítate programy, len teda nie ten náš. Neviem, kde ste to čítali, čo, prosím, povedzte, že kde ste toto našli, že to nebolo úplne na stránkach Progresívneho Slovenska. Viete, v tom vyhľadávači, keď začnete dávať adresu www, tak dáte tam "p", tak vám neukáže progresívne ako poslednú pozeranú adresu, ale niečo iné na "p" podľa mňa. Chodíte naozaj podľa mňa na veľmi nevhodné stránky brať inšpiráciu do rozpravy. A keď ste sa už tak venovali tomu, že prečo apelujeme na našich partnerov v opozícii, aby s vami nehlasovali, no tak kvôli tomuto, že vy ste schopní totálnou demagógiou si tu obhajovať tento nezmysel, ktorý ste si vymysleli, totálnou demagógiou. Fakt vás prosím, v reakcii na faktickú povedzte mi, že kde Progresívne Slovensko malo v programe povinné prezliekanie mužov za ženy. To ste povedali v rozprave. Prosím vás, povedzte mi to, že kde. Lebo to už potom aj ja sa musím zamyslieť, že... (reakcia z pléna) v desatore? Tak aj ja sa potom musím zamyslieť, lebo ja za takéto nie som, za povinné prezliekanie mužov za ženy, ale keď vy mi hovoríte, že my to máme v programe, preboha, však ja som ho čítal od začiatku do konca, ja som tam nenašiel, tak povedzte mi, prosím vás, kde ste vy toto našli. Že kde? Lebo to je ten váš kľúčový argument, že toto musíte dať do ústavy, pretože progresívci sú tí bubuláci, ktorí idú presadzovať povinné prezliekanie mužov za ženy. Normálne mne akože rozum nad tým stojí. Tak preto apelujeme na našich opozičných partnerov, aby s vami nehlasovali, lebo toto ste schopní robiť, aby ste presadili niečo, čo je úplná zbytočnosť, úplne demagógiu tu šíriť. Ďakujem.
35. schôdza NR SR - 9.deň - B. popoludní
Dátum: 2025-06-10
Poslanec: Hargaš, Ján (PS)
Druh vystúpenia: Vystúpenie s faktickou poznámkou

18. Ďakujem za slovo. Kolegyňa Bea, ja si nemyslím, že by sme mali tak našľapovať v papučkách okolo niektorých kolegov, ktorí nám robia hanbu, na tom stretnutí s pani ministerkou pre európske záležitosti Dánska som bol aj ja. Takže poviem narovinu, že ten kolega zo SMER-u sa volal na M. a končil na ažgút. Takže áno, čiže pán kolega Mažgút sa pýtal pani dánskej ministerky, že či, že prečo teda nemáme problém rokovať s Nemeckom, pretože Nemecko viedlo druhú svetovú vojnu a týmto sa snažil nejakým spôsobom, stále mi to neprišlo, že ako teda, ale týmto sa snažil obhájiť to, že prečo pán, že prečo je v poriadku podľa neho, že pán premiér ide do Moskvy, kým pán Putin vedie agresiu. Takže aj na tom stretnutí sme mu to vysvetlili, že pokiaľ teda ja mám správne informácie, tak aktuálne Nemecko neobsadilo žiadnu susediacu krajinu, ani Česko, ani Poľsko, ani iné krajiny, s ktorými Nemecko susedí. Takže preto nemáme problém sa s Nemeckom rozprávať, zatiaľ čo Rusko v tomto čase obsadzuje susednú krajinu, a preto máme problém sa s ním rozprávať. Takže neviem, či tu sú ešte žiaci z tej školy, alebo nie, ale toto tu je taká lekcia. Volá sa to, že relativizmus, čo tu predvádzajú kolegovia zo SMER-u, že sa nejak snažia prepojiť úplne nesúvisiacu minulosť so súčasnosťou a úplne abstrahujú od, od nejakej reality. Čiže s Nemeckom sa rozprávame, pretože Nemecko aktuálne neokupuje žiadnu susednú krajinu a s Ruskom sa nerozprávame, pretože aktuálne okupuje susednú krajinu. Aby to bolo jasné aj kolegom z koalície a pán Mažgút si to môže pozrieť zo záznamu. Ale veľká hanba to bola na tom stretnutí naozaj, že pani dánska ministerka, no mala problém podľa mňa úplne, ako aj my všetci ostatní tam na tom stretnutí, si nejak, nejak akože pochopiť, že ako môže takýmto niečím kolega Mažgút argumentovať. Hanba na 100 rokov.
35. schôdza NR SR - 6.deň - B. popoludní
Dátum: 2025-06-04
Poslanec: Hargaš, Ján (PS)
Druh vystúpenia: Vystúpenie

Ďakujem pekne. Skôr ako začnem čítať pozmeňujúci návrh, tak sa pozastavím nad tým, že výbor pre verejnú správu to uznesenie odporučil na schválenie, čiže ľudia, ktorí sa starajú o verejnú správu, hovoria, že dobre. Výbor pre obranu a bezpečnosť nemá názor. To je zaujímavé samo o sebe, neviem. Na kybernetickú bezpečnosť. Nechám na posúdenie verejnosti. Názor si spraví každý sám. Dobre. A teraz by som pristúpil k prečítaniu pozmeňujúceho návrhu návrhu, pán predsedajúci. V súlade, je to môj pozmeňujúci návrh, čiže v súlade s ustanoveniami zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladám nasledujúci pozmeňujúci návrh k návrhu poslancov Národnej rady Slovenskej republiky Jána Hargaša, Martina Dubéciho, Michala Trubana, Alojza Hlinu a Mariána Čaučíka na prijatie uznesenia Národnej rady Slovenskej republiky ku stavu kybernetickej bezpečnosti verejnej správy a o opatreniach na jej posilnenie, tlač 739. V návrhu na prijatie uznesenia navrhujem tieto zmeny: 1. V bode B. úvodnej vete sa slová „do 30. 5. 2025" nahrádzajú slovami „do 30. 6. 2025". 2. V bode C. úvodnej vete sa slová „do 30. 5. 2025" nahrádzajú slovami „do 30. 6. 2025". 3. V bode D. úvodnej vete sa slová „do 30. 5. 2025" nahrádzajú slovami „do 30. 6. 2025". Ďakujem, pán predsedajúci, skončil som.
35. schôdza NR SR - 6.deň - A. dopoludnia
Dátum: 2025-06-04
Poslanec: Hargaš, Ján (PS)
Druh vystúpenia: Vystúpenie s faktickou poznámkou

Ďakujem, ďakujem za slovo a ďakujem, kolegyne, za reakcie a naozaj by som ešte raz chcel apelovať na ten ekonomický rozmer tejto riadenej imigrácie. Viete, že z manažérskeho hľadiska sa na to pozrime, hej, že dnes, a naozaj sa bojíme za toho IT sektora, dnes vieme, že nám chýba 10- až 15-tisíc odborníkov v tomto sektore. A teraz pozerám aj na navrhovateľa, aj na pána spravodajcu. Vieme, že nám chýbajú, vieme, že ich nebudeme mať, lebo demografická krivka nepustí. Keď sa nám aj v tomto roku narodí o dvakrát viac detí, tak kým sa z nich stanú IT-čkári, tak prebehne 15 – 20 rokov, hej? Čiže, kolegovia, matika, nepustí to. Čiže sa vás pýtam, ako to chcete riešiť? Lebo ja hovorím, že inak ako riadenou imigráciou a lákaním talentov v tomto sektore sem na Slovensko to nevyriešime. Čiže buď hovoríte verejnosti, že tak budeme zaostávať, chýbajú nám, nechceme ich tu, budeme zaostávať, alebo máte nejaké zázračné riešenie, o ktorom nikomu nehovoríte. Tak to by ma naozaj zaujímalo, že ako to chcete spraviť, hej? Aj keby teraz nastal nejaký bum, hej, Husákove deti II, začne sa strašne veľa detí rodiť, tak kým z nich budú IT-čkári, tak prebehne 15 – 20 rokov. A nám dnes chýba tých 10- až 15-tisíc. A vy namiesto toho, aby ste to uľahčovali, tak to sťažujete. Tak naozaj sa vás pýtam, že ako to idete riešiť. Chcete, aby táto krajina prosperovala, predpokladám, digitalizácia je budúcnosť, potrebujeme tie talenty, vy ich odmietate. Tak ako to chcete riešiť, kde máte, idete preškoľovať teraz čo, ľudí z gastra na IT, alebo, aj to je riešenie, ale nevidím ho od vás. Hej, že ja naozaj nevidím tie programy, ktoré majú zabezpečiť, že v tejto oblasti budeme prosperovať. Pán Bartek, nepoviete mi? Vy tak rád sa dožadujete odborných riešení v diskusiách, tak teraz mi povedzte, ako to chcete riešiť, ja som vám povedal, ako by som to riešil ja, ale od vás nepočujem, ako by ste to riešili, môžte v záverečnom slove možno. Ďakujem.
35. schôdza NR SR - 5.deň - B. popoludní
Dátum: 2025-06-03
Poslanec: Hargaš, Ján (PS)
Druh vystúpenia: Vystúpenie s faktickou poznámkou

80. Ďakujem, kolegovia, za vaše faktické poznámky. Pán Pročko, začnem od konca, pán Pročko, ja stále som možno naivný, ale optimista, takže uvidíme. Pán poslanec Mikloško, no veď áno, veď súhlasím s vami, veľa tej byrokracie prichádza aj z Únie. Tak by som to povedal tak, že tak poďme im ukázať, že to vieme robiť lepšie. A tento zákon je o tom, že my môžme ukázať, že aha, ako sa to dá. Nebudeme prví, lebo toto už v niektorých krajinách funguje, ale môžme sa pridať k tým, ktorí sú medzi prvými. A, pán poslanec Petro, ďakujem veľmi pekne za vašu faktickú poznámku. Veľmi rád to vysvetlím. Keď vy ako podnikateľ alebo živnostník máte to živnostenské oprávnenie, ten živnostenský list, tak on je k nejakému dátumu, hej. A keď sa zavádzala transakčná daň a mali vám zriadiť, čiže on vypovedá o tom, že, ja neviem, k 1. 5. 2021 som bol živnostník, ale tá banka, keď vám zakladá transakčný účet, potrebuje vedieť, že v momente zakladania toho transakčného účtu ste stále živnostníkom, hej, a na to slúžia výpisy. Čiže preto sa vlastne z tých štátnych systémov vydáva výpis, lebo ten potvrdzuje, že k tomuto dňu, kedy je ten výpis vydaný, stále ste podnikateľ, stále ste živnostník, stále to je pravda, stále to platí. Čiže preto musia dnes podnikatelia chodiť po týchto úradoch a pýtať si tie výpisy. No a tento zákon by bol o tom, že nemusíte ísť na úrad a pýtať si ten výpis, ale banka si tie údaje vie priamo v systéme overiť, že áno, vidím, že k dnešnému dňu ste stále živnostník, nič mi nemusíte nosiť, vidím to tu, je to zo štátnej evidencie, je to oficiálne, na právne účely, mne to stačí, ďakujem. Hej, čiže chápete ten rozdiel. Čiže nejde o to, že to živnostenské oprávnenie mám, ale výpis potvrdzuje, že je platné k nejakému konkrétnemu dátumu. A na to dnes, žiaľ, musím ísť na úrad alebo na poštu a tam si ten výpis vypýtať a potom ho niekam nosiť. Vďaka tomuto zákonu by to tak nemuselo byť. Takže, ešte raz, ďakujem veľmi pekne za vaše faktické poznámky aj za konštruktívnu debatu, aj za otázku, verím, že som vám zodpovedal, špeciálne si pozriem, ako budete, pán poslanec, hlasovať, teším sa na to. Ďakujem pekne.
35. schôdza NR SR - 5.deň - B. popoludní
Dátum: 2025-06-03
Poslanec: Hargaš, Ján (PS)
Druh vystúpenia: Vystúpenie v rozprave

68. Ďakujem pekne za slovo, pán predsedajúci. Až ma prekvapilo tempo, akým rýchlo tuná idú, idú zákony jeden za druhým. Tak snáď nám pôjde takto rýchlo aj odstraňovanie byrokracie, pretože toto je druhý zákon, ktorý pomôže odstraňovať byrokraciu. Tento pre zmenu predkladám už piatykrát, ale opakovanie je matka múdrosti, takže viac o ňom poviem potom priamo v rozprave, do ktorej sa hlásim ako prvý. Ďakujem.
35. schôdza NR SR - 5.deň - B. popoludní
Dátum: 2025-06-03
Poslanec: Hargaš, Ján (PS)
Druh vystúpenia: Vystúpenie s faktickou poznámkou

60. Kolega a kolegyne, ďakujem pekne za vaše faktické poznámky. Ja mám len tri veci k tomu. Za prvé, chcem povedať, že toto je spoločný návrh, ktorý sme vypracovali v našom spoločnom tíme, čiže to je návrh mňa, pána Trubana, Kišša, Štefunka a tuto kolegyne Luščíkovej, spravodajkyni, pozdravujem ju cez pultík. To je prvá poznámka. Druhá poznámka je, že pre všetkých fanúšikov odstraňovania byrokracie, tak ďalší zákon hneď o dva body bude nasledovať, 31, ten už piatykrát predkladám, ten, ten, ten je ešte lepší, by som povedal, alebo je rovnako, rovnako dobrý a tiež by mohol pomôcť, pomôcť odstrániť byrokraciu. No a s tým sa viaže tretia poznámka, že ja naozaj neviem, čo by sa stalo koaličným poslancom, keby podporili opozičný návrh. Neviem, neviem, nechcem si z toho uťahovať, či tam fungujú nejaké fyzické testy v kluboch, dúfam, že nie. Skôr to poviem tak ľudsky, hej? Že ja si naozaj myslím, že sa to ťažko potom bude aj pre vás vysvetľovať vašim voličom, že to nie je, to nie je zákon o predvyplnených daňových priznaniach pre voličov opozície, veď aj koaliční voliči by z toho profitovali, aj ich hnevá tá byrokracia, aj im by to pomohlo uľahčiť komunikáciu so štátom, že toto nie je nejaký zákon, ktorý je nejak ideovo zafarbený alebo niečo, na čom by mohli byť strašné spory. Ja predpokladám, že byrokraciu tu nikto nemá nejak rád, že na tom by sme sa snáď mohli všetci zhodnúť, že odstraňovať byrokraciu dáva zmysel. No a keďže som nič nevidel teda od vás, od koalície, aj keď to máte v programovom vyhlásení vlády, tak prichádzame s vlastným návrhom, proaktívne, konštruktívne, myslím, že aj slušne sme to uviedli, vysvetlili, že naozaj si myslím, že aj vaši voliči by ocenili, keby ste v takýchto momentoch tu nehrali nejaké koalično-opozičné spory, ale dokázali by sme sa zhodnúť aspoň na tom, že všetkým v tejto sále byrokracia vadí a chceme pomôcť ľuďom sa tej byrokracie zbaviť. Ďakujem pekne.
33. schôdza NR SR - 10.deň - B. popoludní
Dátum: 2025-04-09
Poslanec: Hazucha, Ivan (SMER - SD)
Druh vystúpenia: Vystúpenie s faktickou poznámkou

160. Ďakujem pekne. Cieľom mojich faktických poznámok, pán poslanec Vančo, nebolo obhajovať transakčnú daň dnes, lebo prerokovávaný bod je o pomoci samosprávam schválením preddavku 150 miliónov na mesiac máj. Samosprávy o to žiadali a my sme im vyhoveli. Aby ste zatienili tento pozitívny krok voči samosprávam, tak ho prekrývate inou témou, burcujete ľudí avšak klamlivými argumentami. Použili ste ich dnes mnoho a ja som reagoval na ne. Na medzery vo vašej argumentácii a aj na faloš vo vašej argumentácii. Nemyslím teraz osobne, ale vcelku. Viem, že pre vás je to zbytočné aj tak hovoriť, ale robím to pre občanov, pre ktorých to môže, ktorých to môže zaujímať. A tak ako ste povedali, ale my diskusiu neodmietame, to vy o ňu nemáte záujem. Žiaľ, viete len papagájovať svoje mantry neustále dookola. Tak ako ostatné dni máte novú mantru, čo bude ešte chvíľku trvať, Ficova hlúpa daň. Paráda. Ide vám to, blahoželám.
33. schôdza NR SR - 10.deň - B. popoludní
Dátum: 2025-04-09
Poslanec: Hazucha, Ivan (SMER - SD)
Druh vystúpenia: Vystúpenie s faktickou poznámkou

38. Ďakujem pekne. No myslím si, že každá daň je nevítaná a nepríjemná a nečudujem sa, že sa na ňu reaguje s nevôľou. Ani mne sa nepáčia rôzne dane, mne sa tiež nepáčila na začiatku ani DPH, ani teraz sa mi nepáči, ani daň napríklad z vkladov v bankách nepovažujem za spravodlivú, ale nemyslím si, že aj táto daň má až taký katastrofálny dopad, ako to vy vykresľujete a snažíte sa to prezentovať a využívate to len ako dobrú tému na hecovanie ľudí proti vláde a najmä predsedovi vlády, lebo vy ju spájate s jeho menom. Ale k faktom, ktoré uviedol pán kolega, že firmu stálo 1 094 odoslanie výplaty, 1 094 euro. Keď som to prepočítal, musí to byť pomerne slušná firma a musí mať zhruba 180 až 200 zamestnancov. Keď má toľko zamestnancov, myslím si, že pri takej veľkej firme a viem to vypočítať aj zhruba na obrat, aký by mohla mať, 1 094 neznamená až tak veľa eur. Ste povedali, že mohli by dať radšej zamestnancom. Áno, vypočítal som, keby zarábali priemerné mzdy v národnom hospodárstve, tak ich mzda by sa zvýšila o šesť euro mesačne. Fíha, to by ich ale teda trhalo, trhalo by ich to z biedy, hej? Takže 0,4 %, ja hovorím, nevravím, že je to fajn daň, ale určite nemá také katastrofálne dôsledky, ako vy ich prezentujete. Prípadne pri cene práce na trhu by si tá firma za tú transakčnú daň mohla dovoliť prijať 0,3 zamestnanca. To znamená, že k dvesto zamestnancom by mohli prijať ešte 0,3 ďalšieho, a to by im tá daň zaplatila. Tak asi toto sú dopady matematické. Ešte raz by som sa vyjadril aj k iným matematickým výpočtom vášho pána predsedu, ktoré v nedeľu uviedol, ale to už nestihnem, v médiách. Tomu sa povenujem v ďalšej faktickej. Ďakujem.
33. schôdza NR SR - 8.deň - A. dopoludnia
Dátum: 2025-04-04
Poslanec: Hazucha, Ivan (SMER - SD)
Druh vystúpenia: Vystúpenie s faktickou poznámkou

149. Ďakujem pekne. Pán poslanec Vašečka, rozumiem tomu, prečo sa do nohy odparili všetky poslanci za Progresívne Slovensko, ktorí mimochodom neustále hlásajú a dožadujú sa rešpektu. Tu vidieť, ako to vedia aplikovať v praxi a na čo si asi budeme musieť zvyknúť v budúcnosti. Podobne, len trošku inak to chápem a vnímam to aj pri SaS, že tiež sa zdvihli a odišli, pán Dostál sa vrátil. Nerozumiem však, prečo sa odparili aj poslanci za KDH. No chcem veriť, že majú na to nejaký dôvod. Avšak za všetky body, ktoré ste vo svojom vystúpení uviedli, vám ďakujem. Súhlasím s nimi a v príkladoch, ktoré ste spomenuli, ste úplne trafili klinec po hlavičke. Takže je to asi prvýkrát, ale u mňa na jednotku. Ďakujem vám pekne.
33. schôdza NR SR - 7.deň - B. popoludní
Dátum: 2025-04-03
Poslanec: Hazucha, Ivan (SMER - SD)
Druh vystúpenia: Vystúpenie s faktickou poznámkou

161. Ďakujem pekne. Pán predseda Šimečka, ste už dneska minimálne druhý po pánovi Štefunkovi, ktorý uviedol, že sa kvôli transakčnej dani rušia, resp. odchádzajú zo Slovenska firmy. A teda bude to mať aj dopad na výšku dane z príjmu fyzických osôb. Je to prekvapujúce, keď tá daň teda platí tri dni, že by už nejaké firmy odchádzali. Keď aj teda odchádzajú firmy a vy o tom viete obidvaja, vedeli by ste uviesť aspoň tri konkrétne firmy, ktoré buď odišli, alebo sa zrušili za tieto tri dni kvôli teda transakčnej dani, keď je toľko platná? Alebo je to len naozaj burácajúci populizmus, ktorý potrebujete pre tie masy, ktoré sú vonka? Takže dajte aspoň tri firmy, ktoré už odišli, lebo hovorili ste to v prítomnom čase. Ďakujem.
33. schôdza NR SR - 7.deň - B. popoludní
Dátum: 2025-04-03
Poslanec: Hazucha, Ivan (SMER - SD)
Druh vystúpenia: Vystúpenie v rozprave

153. Ďakujem pekne. Pani kolegyňa, spomenuli ste, že daň z príjmu, alebo teda priznala, že daň z príjmu fyzických osôb je najstabilnejší príjem, to sme počuli niekoľkokrát aj od pána ministra, ale zároveň ho spochybňujete, že vytvára nestabilitu, pretože štát doňho vstupuje. Áno, vstupuje, niekoľkokrát vstúpil aj za predchádzajúcej vlády, však im boli odobraté peniaze, a preto hovoríte, že asi by bol lepší pre obce daňový mix, pre mestá a obce. Ale aj do tých daní predsa vie štát vstupovať, keď bude cítiť tú potrebu do nich vstúpiť, tak ako vstúpil vlani, keď dofinancovával peniažky, tak vstúpil s daňou z príjmu právnických osôb. Takže do každej dane bude môcť štát vstupovať. A rovnako sa mi už prejedol aj ten argument o tých tryskáčoch, stále používaný. Veď tryskáče sa nakupujú teda z ministerstva obrany, z jeho rozpočtu. To, že sme navýšili na 2 % a možno budeme ďalej navyšovať, zrejme na niečo tie peniaze budeme musieť minúť. Dobre, môžeme diskutovať, či nám bol tento typ tryskáčov, ale rozhodne tie peniažky nemohli ísť do miest a obcí. Takže načo je dobrý tento argument, že kúpili sa tryskáče? Čo ich mal dať Kaliňák do miest a obcí? (Reakcie z pléna.) Áno, veď vy ste zástancovia vychádzania Západu v ústrety, zaviazali sme sa 2 %, tak ich plníme. Tak keď by sme ich dali do miest a obcí, tak by tam asi ostalo 1,6, nie, napríklad?
33. schôdza NR SR - 7.deň - B. popoludní
Dátum: 2025-04-03
Poslanec: Hazucha, Ivan (SMER - SD)
Druh vystúpenia: Vystúpenie s faktickou poznámkou

121. Ďakujem pekne. Pán kolega, tiež sa prikláňam k tomu, čo hovorí pán podpredseda a predsedajúci, bod, ktorý sa prejednáva, je o zasielaní preddavkov z daní príjmov fyzických osôb v máji, ktoré mali dostať až v decembri. To, samozrejme, každý vie. Vy ste niekoľkokrát minulý týždeň spomenuli, že to bolo želanie samotných samospráv a trošku ste sa z toho posmievali. Tak to keď poslúchame samosprávy pozorne a chceme im vyhovieť, tak vám je to na posmech. Slúži to na vyrovnanie nerovnomerností v príjmoch, aby si práve v lete, keď možno sú najvyššie výdavky, vedeli lepšie plánovať peniažky, akým spôsobom ich budú míňať, lebo na Slovensku je zvykom, že aj stavebné aktivity sa robia najmä október, november, december, čo je na škodu, ale ja viem, že vy toto určite dobre viete. Druhá vec, nikdy som nepodnikal, takže nechcem byť v týchto veciach múdry, ale tá transakčná daň sa týka 0,4 %, to znamená, že keby aj každá koruna, ktorá je vydaná z firmy von, každá bola zdanená, tak je to nárast nákladov o 0,4 %, toto je to, ktoré má ruinovať veci? A tomuto, tomuto mi dáva za pravdu aj reklama, ktorá je v televízore, už beží niekoľko mesiacov. Tatra banka vyzýva klientov, že keď si u nej urobia účet, tak v tomto roku za nich zaplatí transakčnú daň. Tak teraz Tatra banka nevie, čo hovorí, alebo ako naozaj tomu nerozumiem, ja hovorím, že čo som počul v reklame. Netvrdím, že sa tomu rozumiem, ale takto to chápem, 0,4 % asi nie je vec, na ktorých padajú alebo rastú firmy. Určite každý náklad je nepríjemný, ale tuto preháňať a stavať tieto vyjadrenia všetko na transakčnej dani sa mi zdá prehnané. Ďakujem.
33. schôdza NR SR - 7.deň - A. dopoludnia
Dátum: 2025-04-03
Poslanec: Hazucha, Ivan (SMER - SD)
Druh vystúpenia: Vystúpenie s faktickou poznámkou

63. Ďakujem pekne. Pán kolega, len chcem pripomenúť, že ihrisko v obci Babinec nerealizovala vláda, aj keď peniažky pochádzali z vlády, realizoval si to sám pán starosta, takže obviňovať, že SMER sa na tom nabalil, myslím si, že je cez čiaru. A pán starosta určite uvíta, keby ste sa niekedy išiel do Babinca pozrieť, kľudne pôjdem s vami a môžete si pozrieť, ako bolo obstarané ihrisko, kto ho vybudoval a za aké peniažky. Rovnako ste sa opäť dotkol najmenej rozvinutých okresov, stále sa podsúva naratív ako keby sa tie okresy prepadali do chudoby. Ono to nie je tak, už sme povedali, že menia sa, zmäkčujú sa podmienky a preto viac okresov môže byť zaradených. Väčšina okresov víta túto možnosť, že keď je tam zaradená, lebo môže si prísť k nejakej pomoci. Tam nie sú stanovené nejaké objektívne pravidlá, dúfam, že chápete všetci, že každá krajina má nejaké najmenej rozvinuté okresy, niektoré sú predsa najviac rozvinuté, väčšinou okolo centra, a niektoré sú najmenej rozvinuté, takže každá krajina ich má, aj my a je jedno, aký si určíme meter, že koľko tam zaradíme, či posledných päť alebo posledných 15, alebo posledných 25, hej? Ten údaj nehovorí sám osebe o ničom, je to množstvo okresov, ktorým chceme pomôcť. Ďakujem pekne.